מחזור 14 בלאומית: הפועל חיפה מפסידה לראשונה העונה | Asoccer.co.il - לאנשים שאוהבים כדורגל
מחזור 14 בלאומית: הפועל חיפה מפסידה לראשונה העונה
במרכז המחזור ייערך המפגש בין הפועל באר שבע להפועל כפר סבא. ניצחון של באר שבע יקדם אותה צעד נוסף בדרך לליגת העל וירחיק את כפר סבא משם, בעוד שניצחון של הירוקים יעשה בדיוק ההפך. המוליכה הפועל חיפה, ודי בבטחה צריך לומר, תארח ביום שני את עירוני רמת השרון שלא צריכה להוות יותר מדי בעיות עבור החניכים של שלומי דורה. השנייה בטבלה הפועל רמת גן תארח את האחרונה קריית אתא, מכבי הרצליה המדרדרת תנסה לברוח מהתחתית שתפגוש את הפועל ירושלים ומכבי אחי נצרת ונג'ואן גרייב יפגשו את הפועל רעננה למשחק שיכול לקבוע הרבה להמשך הליגה. כמו כן, הפועל עכו שרוצה להמשיך להתקדם בצמרת תתארח אצל בני לוד, שמצידה תנסה לפתוח פער מהמקום האחרון שעומד כרגע על ארבע נקודות.
הפועל רמת גן - מ.ע קריית אתא (שישי, 14:30)
הפועל באר שבע - הפועל כפר סבא (שישי, 14:30)
מכבי הרצליה - הפועל ירושלים (שבת, 15:00)
מכבי אחי נצרת - הפועל רעננה (שבת, 14:30)
בני לוד - הפועל עכו (שבת, 14:30)
בליגה הזו, כל קבוצה מהווה בעיה.
רמה"ש במומנטום טוב- אחרי 2 ניצחונות כמדומני.
אגב, המשחק נגד רמה"ש הוא משחק האזכרה לרובי שפירא ז"ל.
כל אוהד של הפועל חיפה מחויב להגיע!
Ringo, ‏12/12/08
אין מה להגיד. כלום לא יתקבל בהבנה פרט לניצחון על קרית אתא. ורצוי משכנע.
מה שיעמוד במוקד המשחק יהיה דווקא לפניו, והוא טקס פרידה מאחד מגדולי השחקנים בשנים האחרונות של הפועל ר"ג והאהוב ביותר על האוהדים בתקופה האחרונה- קרלוס צ'קאנה. קרלוס יקבל גביע הוקרה מהקבוצה וזר פרחים מהאוהדים.
ראויה שוב לציון לשבח הנהלת הפועל ר"ג שתאפשר כניסה חינם למשחק לילדים עד גיל 15 בחולצות אדומות. כל הכבוד.
רפי כהן, קובי מוסא, אלי לוי, אבי סופר, תמיר בן עמי, ווליאם סוארז, קובי שריקי/יאיר אזולאי/רוני אוחנה, קובי חסן, שי רביבו, מור גולן, ג'ורג' דאטורו
הפועל_23, ‏12/12/08
עוד משחק בית, מה שאומר עוד משחק שהוא רולטה רוסית, ועוד משחק עם סיכויים לא מבוטלים להפסיד, נוסיף לכך את העובדה שהמשחק משודר בטלוויזיה וזה בכלל... מתכון לצהריים מאוד מתסכלות.
גיא לוי חייב להבין, אין מה לעלות עם תבנית נזהרת, קדוסי (שצריך כבר לרדת לספסל קצת) מוצא את עצמו הרבה פעמים לבד, חייבים לשלוח יותר שחקנים למעלה, ההגנה גם ככה מאוד בינונית, אז לפחות ניתן ליריבות סיבה אמיתית לשחק עם הרבה שחקנים בהגנה, הכלים לא בשמיים אבל בהחלט מספיקים כדי להכניע כל קבוצה, אבל לא יודע מה הסיכויים לכך, גיא לוי נעול על שיטה מאוד אפורה שפשוט לא עובדת.
חזרתי מוסרמיל המשחק שוב אותו משחק גרוע העליהום על גיא לוי התגבר ובצדק.
נדב קידר יכול להתחיל לארוז מזוודות וללכת לקיבינימאט יחד עם גיא לוי , בגול קסטורוב בא לחגוג עם הקהל והבלם האמיץ מושך את קסטורוב שלא יילך לקהל ובסיום המשחק רץ ישר לגיא לוי לחבק אותו מה שהדליק את הקהל עוד יותר שחיכה לאדון קידר הגיבור , ומה שהיה שם גם את זה לא אהבתי היה פשוט מגעיל יריקות על השחקן עצמו וגם על רכבו וכמובן אוצר מילים נכבד שברכו את כל משפחת קידר.
יש שמועה שאלונה נכנסה במחצית לחדר ההלבשה ההלבשה וביקשה מגיא לוי לשחק עם שני חלוצים ומאמן העל הגיב לה "אל תתערבי".
אני מקווה מאוד שזה נכון וזה הקש שישבור את אלונה שתעיף את הבונקריסט המגעיל הזה , אלי גוטמן 2.
rivaldo, ‏13/12/08
מה שחשוב זה 3 נקודות...
אן מה לדבר על היכולת, אני רק אציין שנדמה לי שהגיע לנו פנדל דקה אחרי הגול, נגיעת יד של שחקן כפ"ס ברחבה...
בכל אופן, מה שחשוב אלו שלושת הנקודות, אבל נתייחס רגע לאווירה מסביב.
אני מרגיש שכל זה יצא לחלוטין מפרופורציה, האווירה שיש ביציעים היא אווירה עויינת לחלוטין כלפי גיא לוי, אני יגיד שוב- גם אני מוצא הרבה נקודות שחורות בגיא לוי, גם אני משחיל לא מעט קללות לעברו, אבל יש דרך, מה שנהיה כלפיו פוגע בקבוצה, גיא לוי לא ימשיך פה עוד הרבה, העסק קרוב להתפוצצות רצינית, הוא שרוף לחלוטין בעיני הקהל, וקשה לי להאמין שהוא יצליח להמשיך להתעלם מכל המסביב עוד הרבה זמן... זה כמעט בלתי אפשרי. אין לי בעיה שהוא יעזוב, ההחלטות המקצועיות שלו ודרך המשחק היא מאוד מתסכלת אותנו האוהדים, אבל הקהל מגזים, הקהל לא שם אותו בצד ותומך בשחקנים וזה מה שמפריע לי.
לירן, ‏13/12/08
זה בדיוק מה שחשוב, תאמין לי...כל השאר לא משנה.
henry1, ‏13/12/08
זה התחיל בקומץ ועכשיו זה כולם אבל ממש כולם אולי 10-20 איש מנסים לתמוך בו אבל הם לא יצליחו , גיא לוי לא יסיים את העונה אצלנו זה בטוח ,עם כל הסמים שהוא לוקח וגם אם אלונה לא תפטר בסוף הוא ישבר לבד.
אני יודע... אני אומר זה תמיד... אני רוצה לעלות ליגה ובאמת שלא מעניין אותי הדברים מסביב.
גם אני מקבל את זה שחשוב יותר ה3 נקודות ואפשר לשחק מגעיל , אבל גיא לוי כבר עבר את הגבול של הגבול .
לאוהדי ב"ש, מה בדיוק הבעיה עם גיא לוי? באמת הייתי רוצה לדעת.
שהוא החיקוי של אלי גוטמן , אבל בצורה יותר גרועה.
גיא לוי משחק בצורה מאוד פחדנית והגנתית, זה אופי שלא מתאים לנו, באר שבע היא קבוצה שגם בליגת העל הגענו לכל קבוצה בכל מגרש במטרה ברורה שזה לנצח, אז למה אנחנו צריכים לראות הליכה אחורנית כאשר אנחנו מובילים 1-0 במשחק נגד רמת השרון? או 2-1 על רעננה? איזה מין דבר זה? זה לא מתאים הדבר הזה, ושוב, נכון שה-3 נקודות הכי חשוב ואני באמת מרגיש ככה, אבל יש דברים שאי אפשר להתעלם מהם. יש גם את הקטע עם סימיוני, גיא לוי עושה דווקא לאוהדים, הוא יודע שהאוהדים רוצים לראות אותו על המגרש, לגטימי שאתה חושב שלא, מותר, אבל 3 משחקים לפחות שהוא מקים אותו לחימום דקה 50 ולא משתמש בו בכלל או שמשחק איתו 3 דקות. סימיוני לא בן 19, הוא בן 30+ שהיה מלך השערים של הקבוצה בעונה שעברה בהספק אדיר כאשר הגיע בגלל בינואר... זה שאתה לא מאמין בו אוקיי, מותר לך, אבל למה להשפיל אותו רק כי אתה יודע שהאוהדים רוצים אותו? אין שום הסבר, גיא לוי עושה דווקא.
והכל התחיל כמובן מהמחזור השני.. שהוא דיבר נגד הקהל ופה כבר היה הצעד הראשון השגוי שלו, זה אולי עושים בחולון או אני לא יודע איפה, בטח לא במקום כמו באר שבע.
לא יודע מה הסיפור של אוהדי ב"ש וגם לדעתי גיא לוי זבל של מאמן ובן אדם דפוק, אבל זה כבר באמת בדיחה, עוד מלפני המשחק ובמשך כל המשחק לקלל אותו ולקרוא לו להתפטר, זה פשוט עלוב.
אבל אני לא אתעסק בזה כי היה גם משחק במכתש היום, משחק רבוי אירועים.
המשחק נפתח אחרי טקס מרגש מאוד לקרלוס צ'קאנה.
המשחק כולו התנהל בחד צדדיות מובהקת לכיוון השער של קרית אתא אבל בדקה ה10 כדור מורחק מהגנת קרית אתא לכיוון החצי של ר"ג, הגנת ר"ג מבולבלת ולא מתואמת כשכל שחקן משאיר אחד לשני את הכדור, ואיכשהו הכדור מגיע לשי דהאן שבועט לשער ולרפי כהן אין סיכוי.
1-0 מוזר מאוד לקרית אתא.
הכדור מונח על קו האמצע, ר"ג מחדשת את המשחק, כשמור גולן פשוט לוקח את הכדור ורץ קדימה ,עובר כמה שחקני קרית אתא כאילו היו מים, מוסר לדאטורו שכובש.
פחות מדקה אחרי השער של קרית אתא, 1-1.
ר"ג החמיצה והחמיצה והחמיצה, יובל נעים עושה חילופים התקפיים מאוד כשמוציא את יאיר אזולאי (בלם) ואת קובי שריקי (קשר אחורי) ומכניס את החלוצים רוני אוחנה ורוברטו סאנצ'ז.
ר"ג עכשיו עם 4 חלוצים+2 קשרים התקפיים והלחץ של ר"ג גובר , בדקה ה80 דאטורו פורץ באגף, מור גולן עולה לכדור ו.....כובש עם היד! מוראדונה במכתש!
גם השופט וגם הקוון לא מצליחים לראות את זה והשער מאושר! 2-1 לר"ג.
אלעד צחקו מקרית אתא מורחק בצהוב שני לאחר התחזות ברחבה.
בדקה ה87 שוב דאטורו מבשל , הפעם לקובי חסן שכובש בבעיטה חזקה מתוך הרחבה. 3-1 !
תפוקה יפה לחלוצי ר"ג היום, דאטורו במשחק שיא עם גול ו2 בישולים. מור גולן עם גול ובישול.
אני מאמין שר"ג הייתה מנצחת גם ללא עזרת השופט כי הלחץ על שערה של קרית אתא היה פשוט מטורף.
והאמת שהגיע להם לחטוף גול כזה כי הם פשוט מהדקה הראשונה העבירו זמן ועשו הצגות.
שבוע הבא עוד משחק במכתש . נגד בני לוד.
הפועל_23, ‏13/12/08
אני ממש לא מצליח להבין את ההתלהמות סביב גיא לוי.
באר-שבע ניצבת כרגע במקום ה-3, מקום שעד כמה שזכור לי עולים ממנו לליגת העל בתום העונה. באר-שבע היא מועדון גדול, בטח ובטח בקנה המידה של הליגה הלאומית, והדבר היחיד שהאוהדים והמאמן צריכים לשים לנגד עיניהם היא לשחק בעונת 09/10 בליגת העל ולא בליגה הלאומית.
לחפש כדורגל יפה לעין בלאומית זאת פשוט שטות, כדורגל יפה תוכלו למצא בסופר-קלאסיקו מחר ב-23:00. הבעיה תתחיל כשב"ש תצא מהחמישיה הראשונה בטבלה, וזה לא יקרה עד סוף העונה, משמע אין בעיה.
איציק זוהר אמר בשידור ובצדק, שלקהל של באר-שבע חשוב הכבוד (ואני אוסיף, קשה שלא למצא קווי דמיון ברורים בין הקהל הבאר-שבעי לבין בית"ר). האם הכבוד שווה את העלייה שאתם במו ידיכים עלולים לקלקל? קצת תמיכה לקבוצה ועידוד אמיתי יעשו רק טוב. תנסו את זה בהזדמנות במקום לשחק לידי הקבוצות היריבות.
הפועל פוגשת מחר ב-15:00 את מכבי הרצליה למשחק שעל הנייר נראה כקל, ולכן הוא מסוכן. המגרש בהרצליה כבר כמה שנים לא מאיר לנו פנים. הפעם האחרונה שניצחנו שם היתה לפני 5 שנים (03/04) בתוצאה 2:0.
הפועל מגיעה למשחק עם הראש מורם, למרות סוג של אכזבה מהמשחק האחרון מול ב"ש. השחקנים במחזורים האחרונים באמת נותנים את כל כולם למען הקבוצה, משחקים עם המון נחישות וזה מתבטא גם בתוצאות. 6 משחקים רצופים הפועל לא הפסידה, ב-3 האחרונים היא הוציאה 7 נקודות מ-9. מגמת השיפור בקבוצה מעודדת, את המשחק הקרוב הפועל תהיה חייבת לנצח במטרה לשמר את הסטטוס הנוכחי. בקבוצה מקווים שמעתה והלאה ההסתכלות תהיה לצמרת הטבלה ולא לתחתית.
מנגד, מגיעה מכבי הרצליה החבולה. מאז שניצחו את הפועל בסיבוב הראשון (מחזור 3), לא ראו ההרצליינים ניצחון ליגה אחד. על הדרך הספיקו גם לרשום שם 8 הפסדים רצופים כשהאופציה ליותר פתוחה. אם זה לא מספיק, בצעד לא מקצועי בכלל, היו"ר אריאל שיימן הוא שאמור לבחור את הרכב הקבוצה מחר כאשר על הקווים יעמוד דני עציוני, המנהל המקצועי של מחלקת הנוער.
גם אם נשתדל מאוד לשמור על צניעות, אני חושב שאין בכלל ספק שהפועל צריכה לנצח את הרצליה במצבה הנוכחי. כל תוצאה מלבד ניצחון תחשב לאכזבה. אנחנו ידועים לאורך השנים כקבוצה שמוציאה קבוצות ממשברים, הגיע הזמן לקטוע את המסורת הזו.
השחקן החשוב בקבוצה, אופיר עזו, צפוי לחזור לשחק מחר אחרי 2 משחקים בהם לא שותף בשל פציעה. מוסא סלמן, שחקן חשוב נוסף, ייעדר.
Joni, ‏13/12/08